CELEX: 32018D1688
Language: fi
Date: 2018-11-07 00:00:00
Title: Komission täytäntöönpanopäätös (EU) 2018/1688, annettu 7 päivänä marraskuuta 2018, poikkeuksien myöntämisestä Slovakialle siltä osin kuin on kyse tilastojen toimittamisesta energiatilastoista annetun Euroopan parlamentin ja neuvoston asetuksen (EY) N:o 1099/2008 nojalla (tiedoksiannettu numerolla C(2018) 7304) (ETA:n kannalta merkityksellinen teksti.)

9.11.2018   
               
               
                  FI
               
               
                  Euroopan unionin virallinen lehti
               
               
                  L 279/38
               
            
         KOMISSION TÄYTÄNTÖÖNPANOPÄÄTÖS (EU) 2018/1688,
         annettu 7 päivänä marraskuuta 2018,
         poikkeuksien myöntämisestä Slovakialle siltä osin kuin on kyse tilastojen toimittamisesta energiatilastoista annetun Euroopan parlamentin ja neuvoston asetuksen (EY) N:o 1099/2008 nojalla
         
            
               (tiedoksiannettu numerolla C(2018) 7304)
            
         
         (Ainoastaan slovakinkielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon energiatilastoista 22 päivänä lokakuuta 2008 annetun Euroopan parlamentin ja neuvoston asetuksen (EY) N:o 1099/2008 (1) ja erityisesti sen 5 artiklan 4 kohdan ja 10 artiklan 2 kohdan,
         sekä katsoo seuraavaa:
         
                     (1)
                  
                  
                     Slovakia on esittänyt pyynnön saada poikkeuksen velvollisuudesta toimittaa komissiolle (Eurostatille) asetuksen (EY) N:o 1099/2008 4 artiklassa tarkoitetut kansalliset tilastot. Pyyntö kattaa teollisuusjätteen uusiutuvaa osaa ja lämpöpumppuenergiaa koskevien tilastojen tarjoamisen.
                  
               
                     (2)
                  
                  
                     Slovakian toimittamissa tiedoissa perustellaan, että kyseisten tilastojen keruu aiheuttaa kohtuuttoman taakan kyseisen jäsenvaltion vastaajille, koska on tarpeen mukauttaa uusia luokituksia ja kehittää uusi menetelmä kansallisissa tilastoissa vastaajiin kohdistuvan pyydetyn tiedon keruusta ja kokoamisesta aiheutuvan rasitteen vähentämiseksi. Poikkeukset olisi sen vuoksi myönnettävä.
                  
               
                     (3)
                  
                  
                     Tässä päätöksessä säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Myönnetään Slovakialle seuraavat poikkeukset asetuksen (EY) N:o 1099/2008 säännöksistä:
            
                        a)
                     
                     
                        tulosten tuottamisesta viitevuodelta 2017 liitteessä B olevasta 5.2.11.6 kohdasta, kun on kyse uusiutuvia energialähteitä koskevista tilastoista;
                     
                  
                        b)
                     
                     
                        tulosten tuottamisesta viitevuosilta 2017, 2018 ja 2019 liitteessä B olevista 5.2.3, 5.2.6, 5.2.8.1, 5.2.8.2 ja 5.2.8.5 kohdista, kun kyse on uusiutuvia energialähteitä koskevista tilastoista (kattaa kaikki 3.5.8.1.7 kohdassa ’Teollisuusjätteen uusiutuva osa’ ja liitteen A 3.5.9 kohdassa ’Lämpöpumppuenergia’ määriteltyjen aineiden aggregaatit).
                     
                  
         
            2 artikla
            Tämä päätös on osoitettu Slovakian tasavallalle.
         
         
            Tehty Brysselissä 7 päivänä marraskuuta 2018.
            
               
                  Komission puolesta
               
               Marianne THYSSEN
               
                  Komission jäsen
               
            
         
         
            (1)  EUVL L 304, 14.11.2008, s. 1.